  Виталий Пронин 6-тӥ-10-тӥ куарусёнэ Москваын ортчиз выжы калыкъёслэн литератураоссылы сӥзем фестиваль. ВДНХ-е вуизы быдэс Россиысь гожъяськисьёс, Удмуртиысь - кылбурчиос-рэперъёс Алексей Пикулев, Богдан Анфиногенов но тодосчи Алексей Арзамазов. Огаз вотэс бамын гожтэмын: «москвичъёслы но шоркарлэн куноосызлы фестиваль аспӧртэмлыко кузьым лэсьтӥз - татын кырӟазы удмурт рэперъёс,   «Мурӝол Underground» проектэныз Богдан Анфиногенов но Алексей Пикулев».Та нуналъёсы Москва пусйиз 870 арзэ, ӵапак соку ик радъяськиз книгаосын 30-тӥез адӟытон-вуз карон но. ВДНХ-лэн 75-тӥ висъетаз тодматскыны луиз Россиысь калыкъёслэн литератураосынызы.  Выжы калыкъёслэн литератураоссылы сӥзем фестиваль Москваын туэ нырысьсэ радъяськиз. Со улсын радъяськизы 50 ужрадъёс, чузъяськизы 30 кылъёсын произведениос.- Котькуд нунал нимысьтыз интыын ортчо вал пӧртэм писательёсын пумиськонъёс, кылсярысь, Удмуртиысь лыктӥз Алексей Арзамазов, Комиысь - Галина Бутырева, коми-пермяк улосысь - Елена Коньшина, Чувашиысь - Марина Карягина…  Нош валтӥсь сцена вылын кырӟазы коллективъёс но нимаз адямиос, - вера Богдан Анфиногенов. Та фестиваль потэмын «Россиысь выжы калыкъёслэн туала литературазы. Кылбурет» антология бордысен.Озьы ик фестивальын ортчизы мастер-классъёс, сцена вылэ тубазы артистъёс но, спектакльёсазы возьматӥзы калыксылэсь культуразэс. Хабаровск палъёсысь Марина Эльтун шыркунэн (бубен) нанай эктонэз быдэстӥз. Якут писатель Николай Лугинов «По велению Чингисхана» выль романэныз тодматӥз.  Огаз вотэс бамын гожтэмын: «москвичъёслы но шоркарлэн куноосызлы фестиваль аспӧртэмлыко кузьым лэсьтӥз - татын кырӟазы удмурт рэперъёс,   «Мурӝол Underground» проектэныз Богдан Анфиногенов но Алексей Пикулев».- Та фестиваль сярысь Крымын ортчем «Таврида» форумын малпаськыны кутским вал, - вера Алексей Пикулев. - Отын мон кырӟай вал бере, фестивалез радъясьёс таяз радэ но жингыртыса шуизы: ӧтиськом тонэ валтӥсь сцена вылын кырӟаны. Мынӥмы Богданэн. Милемлы кыкнамылы быдэс час сётӥзы. Милемыз учкыны кӧня ке удмуртъёс лыктӥллям, но адямиез фестивальын воксё ӧжыт вал.Вераны кулэ, та фестиваль потэмын «Россиысь выжы калыкъёслэн туала литературазы. Кылбурет» антология бордысен - отчы 5 удмурт кылбурчиослэн ужъёссы пыремын. Книгаез дасяз «Объединённое гуманитарное издательство», кивалтӥсез - Максим Амелин. Фестиваль дыръя тодмо луиз: та бадӟым антология «Книга года» премиен пусъемын.Мария Векшина Туспуктэм: http://polit.ruhttp://udmdunne.ru/2017/05/moskvayn-rossiys-kalykjoslehn-kylburetsyly-s%D3%A5zem-antologiya-pot%D3%A5z/   